עבודת שורשים

מאת: אורי איל כיתה ז3

משמעות שם המשפחה

לשם המשפחה שלי אין משמעות, אבל אבא שלי חושב שאיל מסמן כוח(הוא לא יודע בוודאות).

חפץ שעובר מדור לדור

* אצלי במשפחה עובר ספר מתכונים בספר יש מתכונים של סבתא רבתה שלי וגם של סבתא שלי.

ראיון עם סבי- ברוך שוגול

סבי עונה לשאלות בגוף ראשון.

* אני נקרא ברוך על שם סבי. זהו שם יהודי עתיק אשר כיום פחות משתמשים בו. אין לי כינוי חיבה, וכולם קוראים לי פשוט ברוך.
* מקור השם שוגול מאזור פולין-ליטא. ידוע לי שהצייר המפורסם מארק שאגאל שייך לאותה המשפחה. לא ידוע משמעות השם. יש הטוענים שזה שם של ציפור ברוסית ואילו בבית התפוצות מועלת סברה כי השם שוגול הוא שיבוש של השם סגל, שהיה סגל לוי בבית המקדש. מטבע הדברים, זהו שם מקורי שלא עוברת.

נולדתי ב-2.7.1945 בעיירה בשם סמורגון, הנמצאת בגבול המדינות ליטא ובלרוס. אבי, עליו השלום, היה עורך דין בווילנה, בירת ליטא, ועם פרוץ מלחמת העולם השנייה הוא הצטרף לפרטיזנים רוסיים. עם סיום המלחמה הריי מצאו את עצמם בעיירה בשם סמורגון ושם, כאמור, נולדתי. בהיותי בן עשרה חודשים הוריי עברו לעיר בשם וורוצלב בפולין, ושם גדלתי עד גיל אחת עשרה, עת עלינו ארצה בשנת 1957.

אומנם למדתי בבית ספר בו היה מספר ניכר של תלמידים יהודים, אולם ליד הבית בו גרתי התחברתי רק עם ילדים פולנים איתם שיחקתי בחצר. בחורף נהגנו לעשות סקי. מכיוון שעלינו ארצה, פגשתי בארץ שני חברים אשר היו חבריי עוד בפולין.

במהלך תקופה של שנתיים עד הבר מצווה למדתי בבית ספר ונאלצתי ללמוד עברית ולהשלים חומר אותו לא למדתי בחו"ל, כמו תנ"ך, מולדת, תולדות ארץ ישראל וכו'.

בהיותנו עולים חדשים גרנו ברמת אביב, אשר הייתה שיכון לעולים חדשים בעלי השכלה אקדמית. את הבר מצווה שלי חגגנו רק בבית הכנסת מכיוון שלהורי לא היה אותה עת כסף על מנת לערוך לי מסיבה.

הגובה שלי בגיל שלוש עשרה היה כ-170 ס"מ בערך, היה לי שיער חום ועיניים חומות.

למדתי בתיכון עירוני י, בשם אליאנס ברמת אביב, בו השפה הזרה העיקרית אותה למדנו הייתה צרפתית. כולנו לבשנו תלבושת אחידה, אך כמובן לא היו מחשבים כפי שיש היום.

הייתי חבר תקופה קצרה ב"מחנות העולים".

שירתי כמדריך לשרטוט טכני ואווירונאוטי בבית הספר הטכני של חיל האוויר במלחמת יום הכיפורים שירתי כאיש מילואים בפיקוד העורף.

שם אבי היה גבריאל ושם אמי היה לאה. אבי היה עורך דין ואמי הייתה רוקחת.

יש לי אח אחד ששמו מיכאל.

עד עלותינו ארצה דיברנו בבית פולנית. עם הגיענו ארצה, אבי דרש שנדבר רק עברית וכך כמובן עשינו.

גרנו ברמת אביב בדירת שיכון כאשר הרוב המכריע של השכנים היו עולים חדשים ביחוד מפולין ומרומניה.

סבתי, עתליה, אשתו של סבי ברוך שוגול, הלכה לעולמה לפני כשנה לאחר מחלת הסרטן.

כאמור, כמו אביו לפניו, גם סבי היה והינו עדין עורך דין ואילו עתליה, סבתי, הייתה רוקחת ועבדה בבית חולים איכילוב.

יום העצמאות

ביום הכרזת עצמאות למדינת ישראל הייתי בן שלוש וגרתי בפולין

חגגתי את יום העצמאות הראשון שלי בגיל 11 וחצי עם עלייתי ארצה. מאוד התרגשתי ביום העצמאות הראשון שלי מכיוון שצפיתי במצעד צבאי ברחובות תל אביב והייתי מלא גאווה על כך שלעם היהודי יש סוף סוף מדינה וצבא משלו

הייתי תלמיד בבית ספר יסודי

מסמל בעיני את התקומה של עם היהודי